﻿ FLORIN CARAGIU sânge curat 1 Redactor: Irina Stan Imagine copertă: artist plastic Elena Murariu Copyright©: editura Platytera Descrierea CIP a Bibliotecii Naţionale a României CARAGIU, FLORIN Sânge curat / Florin Caragiu - Bucureşti : Platytera, 2018 ISBN 978-973-1873-83-1 821 135 1 2 FLORIN CARAGIU sânge curat EDITURA PLATYTERA BUCUREȘTI 2018 3 4 iubitei mele soţii, Diana motto: Simon-Petru s-a suit în corabie şi a tras mreaja la ţărm, plină de peşti mari: o sută cincizeci şi trei, şi, deşi erau atâţia, nu s-a rupt mreaja (Ioan 21, 11) Nu te speria de crucea suferinţei, poartă-o cu demnitate, căci ai de la Dumnezeu toate puterile să o duci până la înviere-sănătatea veşnică (Ierom Ghelasie Gheorghe) 5 6 1 omul care este iubit poate suporta orice ca hârtia suferinţele lui sunt cuvinte pe o coală pe care le citeşte ca pe o poveste de viaţă a unui scriitor de departe pentru că iubirea ne trage de aproape departe şi de departe aproape aşa că acum în smerita mea suferinţă dau slavă lui Dumnezeu şi mă rog: miluieşte dragostea care mă ţine viu cu duhul ca nimic să nu mă despartă de ea în veci 7 2 ia-ţi capul tău şi umblă lumea te caută primprejur spinul din gât ţine viaţa aproape cel pierdut se trezeşte sună o goarnă livezile îşi flutură viermii dragostea mea tu, care eşti pentru mine ca aerul pe care îl respir şi fără de care agonizez lasă-mi mintea tulbure să se spele în ochii tăi pune mâna şi strânge neliniştea mea ia-mi cireşe, ce vrei amurgul dă roată peştii zburători sunt curcubee pe ape ce mărunte sunt gândurile 8 3 Dumnezeu şi-a înfipt colţii în mine ca o lună în urletul lupului la etajul treişpe al lumii javra asta cu coada ridicată are o privire de om m-ai găsit, dragoste, în noroi ca pe un bănuţ de argint găurit pe care l-ai dat vieţii 9 4 rugăciunea aceasta o spun: te iubesc sunt un pământ plin de râme ce ţine paşii tăi ca o candelă flacăra roiul de viespi se împrăştie trupul meu stă lângă mine şi plânge mai e vară? lupii se roagă piciorul s-a prins de cârlig cântă alunii unde ne poartă paşii? ei ştiu 10 5 nu ştiu ce va fi dragostea începe de lângă tine şi se ia vom pleca în lumea mare frumuseţea ei ne va mişca vom spune: mulţumesc, Doamne şi ne vom întoarce flămânzi de copilărie oamenii vor da din cap şi vor spune: ce pierdevară dar nouă ne va păsa nu de ce zic ci de toată această tristeţe a lor răsărită de unde nu ştiu ca o umbră 11 6 mă uit pe fereastra camerei de spital: un turn alb lângă o clădire cu acoperiş hexagonal în juma de oră dragostea mea e aici nu lua apă casele din depărtare lucesc a apus mă gândesc la distanţa de la vorbă la faptă unde ne oprim ades ca într-un ţinut al fetei morgana vino prăpastia aceasta o vom umple cum îţi este? ce ţi-ai dori? lasă-mă să te port în mine 12 7 n-am dormit azi-noapte m-am gândit la dragostea mea care nu mai trăieşte pentru sine la renunţările ei la fricile ei la visele ei cât îi râvnesc fericirea! pentru aceasta mă rog şi grija de binele ei mă răscoleşte ascult bătăile inimii şi zic: nu ne despărţi, Doamne cât voi lipsi puţin 13 8 până acum m-am ţinut aproape de plăcere trebuie să-mi fac prietenă durerea fără să o doresc pe vreuna cum mergi alături de un amic în tăcere vom căuta împreună dragostea care ne-a şi găsit 14 9 m-am pierdut în acest spital ca într-o vacanţă exotică sunt fleaşcă de poezie mă doare capul bolnavii şuşotesc despre simptomele fericirii acele îşi fac unghiile ce mai glicemie ce mai tensiune nimic nu se compară cu o perfuzie de tine inima ta e cel mai adânc cateter ameţesc 15 10 tună, domnule şef, e descurcăreaţă vremea asta bravo ei du-te jos la farmacie să iei medicamentele sunt bine mersi tot răul e în zadar te-aştept să-mi cârpeşti inima 16 11 sunt mort după tine e cazul să-ţi strângi catrafusele şi să vii după mine în rezerva treizeci la capul bunei speranţe să tocim cu vârful cuvintelor ascuţişul limbilor şarpelui 17 12 lanul de grâu e secerat de o mână iute scarabeul doarme sub piatră sângele în genunchi spune vrute şi nevrute tabla cerului se-ndoaie curge milostivirea şiroaie 18 13 frica n-o lăsa să te stăpânească viitorul vine spre tine Dumnezeu are grijă să treci prin toate cu El ca un baston de orb frica şi dragostea sunt o clepsidră – ce se scurge dintr-una în cealaltă intră 19 14 îngere lasă-ţi pleoapa pe noaptea aceasta să-şi dea parfumul sângele meu se curăţă de mine se schimbă la faţă pielea se-ncreţeşte ca o hartă a lumii atinge-mă, dragostea mea să simt că durerea mea are un rost opreşte săgeata aceasta în zbor ierusalimul se luminează 20 15 am uns poarta aceasta vino bolta e văruită am căzut în mine ridică-mă în hotarul dintre sare şi vânt ţi-am băut lacrimile cu sângele tău mi-am legat inima 21 16 ai fost pe la ei? n-are nimic paguba asta să fie răpciuga se-nalţă pe plopi ca o cerneală pe un cer de hârtie ce mai aştepţi? ce ascunzi în ureche? sângele apă nu se face dar curge ca mierea pe buza unui cuvânt 22 17 sunt o icoană pictată pe sângele meu în culori palide nu mai am rinichi transpiră pe spinarea mea visele fă o rugăciune şi arată-mi drumul pe care merg să plătesc glonţul orb al uitării 23 18 bună dimineaţa, m-am trezit împărat peste o grădină de zarzavat dă-mi aer, sunt bolnav de bine întunericu-i mut economiseşte timpul, ne-ntoarcem acasă şi nu ştim limba sufletului pretutindeni suntem căutaţi pretutindeni presimţim dragostea care ne-a dat dispăruţi 24 19 mai puneţi-mi sânge am hemoglobina mică ca un pui căzut din cuib trupul meu e o pânză străpunsă de ac până la cer strig şi cerul coboară la tine cu sărutul meu noapte bună 25 20 trăiesc acest coşmar fără părere de rău în colivie stropul de soare apune îmbrăţişează colţul de masă pe care o cină de taină şi-a dat spicul o mierlă crapă zidul de linişte 26 21 Dumnezeu crede dragostei mele pentru ce vestea asta tristă ce lasă gândurile să cadă-n ţărână? linişteşte-te noaptea e singuratică fără ochii noştri ne-aşteaptă culorile visului nu mai e loc de întoarcere pe această insulă a cărei privire se-ascute până-n adânc 27 22 dement e norul acela schimbă-i gândul scuipă sâmburele de lumină în ochii mei să te văd cu mine în tine în calma înserare între caii sălbatici ce-şi potolesc setea 28 23 suntem un superorganism, iubito muşuroiul de vise ne-aşteaptă pe uşă am bulină roşie şi termometrul arată 37 mi-am învins frica nu mă plâng nici mort viaţa în spate o port iubesc şi ştiu că e scurtă se-aude vântul cum bate pustie e casa părintească am uitat timpul pe masă poezia e ca o cafea te trezeşte şi nu trebuie luată seara scriu la întuneric 29 24 e ora cinci se luminează de ziuă nu mai am somn ciripitul păsărilor îmi trezeşte amintiri privesc totuşi spre viitor cu încredinţarea că tot ceea ce este bun şi frumos va fi salvat îmi este sufletul atins de dragoste şi pentru bolnavii acestui spital mă rog s-o cunoască şi să fie liberi de tristeţe, de durere şi de frică pentru că Hristos este în mijlocul nostru şi tot răul e neputincios câtă vreme iubirea domneşte 30 25 iartă-mă în aceste convulsii am regăsit frumuseţea orfană, nevrută ea ne apropie-ncet şi ne ridică la cer lăsându-ne-apoi într-un loc neştiut al uimirii totul e-n grija de sus în miezu-ncercării e chipul ei zugrăvit 31 26 e joi am dormit bine să luăm temperatura tuşesc nu-ţi fie frică curajul creşte imunitatea am intrat la apă 32 27 limitele vieţii mele sunt tot mai restrânse asta mă obligă să mă adun să mă concentrez pe ceea ce este esenţial trec prin acest big crunch cu seninătate pentru că ştiu că trupul meu este un altar şi suferinţa se cere liturghisită prin curaj, răbdare şi pace dar mai ales prin dragoste pentru că dragostea alungă frica 33 28 cântecul acesta de dragoste e pentru tine acasă înseamnă să fim împreună oriunde departe de tine – e umbra unui exil când tu mi-eşti alături Dumnezeu se pogoară şi-un nor de lumină e văzul, auzul e dor atingerea-i semnul că m-ai primit înlăuntru iar frumuseţea, o revărsare de rai 34 29 hai să plângem hai să râdem viaţa e frumoasă şi în orice clipă să ne-aducem darul la sfânta ei masă hai să ne lăsăm purtaţi de raza de har ca o frunză-n apa lină ca un vânt hoinar 35 30 de aici ascult zgomotele străzii un sunet de sirenă taie văzduhul poate cineva vine în acest loc în care Hristos e atât de uşor simţit bătrânii din salon vorbesc despre agoniseala de-o viaţă curând o vor lăsa toţi mănâncă în linişte numai unul nu se poate mişca mă plictisesc, zice altul un om intră în cameră cu un braţ de cărţi nu se mai citeşte, dom’le 36 31 mi-e dor de palmierul meu tăcut cu frunza lată, verde crud care m-aşteaptă să-i dau apă şi să-l ating uşor, în joacă că mă întorc, de bucurie el dă la frunze cât o vie şi într-o zi, în vasul lui au răsărit subit doi pui 37 32 mâine este ieşirea vom pleca din acest loc al nădejdii vom pune un nou început vom urmări armonia şi întunericul va cădea ca o piele-nvechită dragostea mea care cu mine ai pătimit bucură-te 38 33 patru ore nemişcat e un exerciţiu de stabilitate am gonit toată viaţa şi acum gust bucuria de a sta văd cum a face păleşte în faţa strălucirii lui a fi răul pe care îl sufăr e ceva secundar tragic numai atunci când nu ai un orizont 39 34 ceasul de pe peretele din faţă arată ora trei după-amiază sigur, nu e nici unşpe dar el cu neabătută consecvenţă înaintează mă gândesc că şi eu adesea mergând pe cale păstrez distanţa faţă de mine însumi omul e o fiinţă care nu ştie ce face, îmi spun şi privesc cerul ca o mare calmă 40 35 e răcoare aici vin în treizeci de minute să-mi aduci ceva de-mbrăcat am auzit ce-ai spus hai pa nu vă mişcaţi ştiu că doare încerc să vi-l fixez am mai scăzut de alaltăieri două kile să-mi aduci ceva de mâncare hai să vedem dacă-i adevărat sau nu de Sfânta Treime mi-ai zis că eşti fericită 41 36 trage un foc în aer e un om la uşă deschide-i inima şi ia de acolo un bulgăr de ceară m-am ţinut de o pasăre şi am plivit cerul acum totul se înalţă în jur îmbracă-mi inima cu un cuvânt să pot trece prin zidul de carne însetat sunt de venirea ta ca de urma icoanei pe cer 42 37 rinichiul meu stâng m-a ţinut 48 de ani ar merita o medalie ca un veteran de război şi acum munceşte săracul dar nu mai poate filtra ce simţi când palpezi? că mai e apă pe-aicea iar nu lipesc plasturii ăştia îţi mai pun unul peste 43 38 ajutorul vine curând sub norii negri repede se trec cuvintele în noi creşte liniştea dragă Doamne, nimic nu mai e la fel dă-ne puterea să-nvingem frica tăcerile sunt precum pustiitele pete nimic nu-i asigurat rămâi cu mine, îmbrăţişează cuvântul ce piere singur în aer totul respiră libertatea de a fi înaintea morţii ca şi cum ar fi spaţiu pentru toţi în fiecare aici e viaţa, dăruieşte-i viitorul ţi-adormi bun-venit în lumea mea 44 39 lumea mică umblă pe vârfuri sunt arca neamului meu ce se stinge mărturisesc despre trup despre celulă şi dramele ei de care nu ştim despre sânge ce-i omul? o adiere ce mângâie lutul plecând spre soare-răsare o alcătuire de lut ce se roagă odihnindu-se-apoi 45 40 pe sângele meu navighează cu pânzele sus morţii mei rostindu-şi poveştile ca eu să le duc mai departe în mine îi port şi leg rănile lor mă rog ca ei să cunoască viaţa în moarte 46 41 omul e o fiinţă adaptabilă e suficient să treacă trei zile totul e ca şi cum ar fi dintotdeauna aşa şi mereu e loc de mai bine sunt ţinut în viaţă artificial când stau cu tuburile alea înfipte în cateter zici că-s un cyborg îndrăgostit 47 42 îmi vor pune la piept alt cateter îl voi simţi cum intră în mine cu o durere surdă îmi vor acoperi faţa cuvântul coboară în inimă mă voi ruga şi dragostea mă va întări Dumnezeu îmi va spune: ce strigi? am pornit pe calea lungă a crucii 48 43 sunt avid de viaţă am ocazia să practic asceza la care îndelung am râvnit curând fac patruşnouă de ani şi mi-am aflat dragostea ea mă ţine mă aduce aproape de cer şi înainte merge ca o făclie-n pustiu 49 44 dorm cu capul numai pe-o parte am transpirat dă-mi ceva să mă schimb se luminează de ziuă nu mai ştiu ce am visat nu vreau să mai vorbesc despre mine ci despre suricatele din pustiul kalahari 50 45 nu fi îngrijorată de cuvântul imposibil antimateria cade în sus şi noi la fel, dragostea mea, aceste necazuri sunt doar o substanţă de contrast pentru ceea ce va apărea undeva, cândva în explozia timpului 51 46 pe saturn ploua cu diamante pe planeta wasp cu rubine la mine ploua cu aceste binecuvântări ce-au luat chip de necazuri Dumnezeu este antrenorul meu în acest sport care este suferinţa îmi spune să nu intru în panică dacă încasez să-mi păstrez vederea de ansamblu să cred până la capăt că dragostea învinge 52 47 poemul meu e viaţa mea trebuie să-i găsesc un final să-l mai pieptăn ay, metafora e dragostea mea ca un fulger ce luminează în noapte chipul tău desfăşoară firul încurcat al poveştii ţine-mă de mână 53 48 am pornit o viaţă nouă care mă va apropia de cei bolnavi, neputincioşi şi lipsiţi mă voi ruga ca Duhul Sfânt să adie ca oarecând în preajma lui Hristos să simtă iubirea ce dă sens suferinţei şi bucuriei întristării şi nădejdii să înainteze pe raza de har ce le e dată 54 49 poezia e o samarineancă ce scoate apă din fântână ca să i-o dea lui Dumnezeu e un samarinean milostiv ce unge şi leagă rănile noastre am fost azi la spital să cer părerea unui mare profesor mi-a zis onest că nu mai am şanse să scap de dializă dragostea mea îmi spune că are nevoie de mine asta mă întăreşte mă face să privesc tot acest rău ca şi cum n-ar fi să trec peste el cu detaşare să preţuiesc viaţa care îşi are puterea în suflet sufletul care îşi are puterea în Dumnezeu 55 50 cu Dumnezeu înainte frumoasă e viaţa, draga de ea când mi-este alături dragostea mea a ieşit zmeura nu lua din aia storcită odihneşte-te înainte să mergem la medic să-ţi pună cateterul cel nou mi-e frică să nu mă apuce tusea în toiul operaţiei mai ia un tusocalm te iubesc şi eu, foarte mult nu vreau să scazi sub optzeci de kile ce om frumos e doctorul e şi muzician 56 51 ieri m-am spovedit azi dimineaţă m-am împărtăşit sunt gata să stau pe masa de operaţie pentru că simt bucuria de a-L avea pe Hristos în mine cum viaţa nu mai e hotărnicită de moarte ci e nehotărnicită de Viaţă în mine pătimeşte Cel fără patimă nu mai sunt singur cu durerea mă voi ruga pentru toţi oamenii care suferă 57 52 bunul Dumnezeu mă ajută în încercări trebuie să fiu curajos să primesc totul ca venind de la El cu scop mântuitor, mi-a spus părintele Serafim aşa voi gândi aşa voi simţi pătimirea are o strălucire de taină un rod nevăzut în slăbiciune se desăvârşeşte puterea şi dragostea îşi vădeşte tăria 58 53 când trece efectul anesteziei luaţi un algocalmin şi pe un prosop puneţi deasupra locului operat cuburi de gheaţă staţi puţin să vă curăţ de sânge puteţi să vă ridicaţi dar staţi puţin la marginea patului aici m-am gândit la tine, dragostea mea la bucuria ta că sunt bine la grija cu care mă învălui ce fac viaţa infinit preţioasă cum ne-a lăsat-o Creatorul 59 54 îmi place viaţa din ce în ce mai mult sper să ajung s-o iubesc atât de tare încât să simt adierea vieţii veşnice şi când voi fi pe pragul de a trece din această lume bucuria să copleşească întristarea întristarea să fie o coajă a unei fericiri mai înalte miez dulce de care fie să mă împărtăşesc împreună cu dragostea mea 60 55 de acum, de când s-a declanşat numărătoarea inversă voi trăi fiecare zi ca şi cum ar fi ultima ca şi cum toată viaţa s-ar comprima în ea am tensiunea doişpe cu şapte, pulsul optzecişipatru sunt ucenic în arta răbdării gata să rezist la orice încercare cu ajutorul de sus pentru dragostea mea, ca să n-o fac să sufere să-i veghez somnul agitat, lumina ochilor 61 56 viaţă cusută cu fir de aţă spunea papu peste două săptămâni trebuie să-mi scoată firele am luat şampon uscat duminică e ziua mea de naştere în care voi celebra prietenia boala m-a făcut s-o preţuiesc mai mult ca pe o legătură ce nu e hotărnicită de timp şi spaţiu am simţit rugăciunile lor ce luau cu mâna teama şi am dat slavă lui Dumnezeu 62 57 vagabondez printre dureri şi necazuri dragostea mă face nu le bag în seamă să fiu liber, să mă micşorez ca Dumnezeu să crească în mine acum văd mult mai bine suferinţa ce domneşte în lume pentru toţi aceşti oameni care au nevoie de ajutor mă rog să afle lumina care ne înalţă peste toată scârba şi neputinţa ce face să cadă toate legăturile noastre şi uşile temniţei le deschide să respirăm în voie sub întinsul cerului 63 58 veghez noaptea e adâncă fluturii o fac să pară mai profundă stele fără număr sclipesc împăcat dincolo de ele ceru-i mai întunecat liniştea e fără seamăn pe chipul ascuns oglindind în sine taina cea de nepătruns 64 59 medicii care nu mai trăiesc pentru sine mă fac să mă ruşinez de egoismul meu n-am văzut cu adevărat suferinţa din lume nu m-am străduit din răsputeri s-o alin la această oră târzie înţeleg nevoia de ajutor a celor suferinzi şi mă rog lui Dumnezeu să mângâie pe cei bolnavi cu harul Său să potolească furtuna din suflet ca liniştiţi să treacă prin necazuri ca şi cum n-ar fi 65 60 prin acest foc purificator voi trece cu încredere patimile lipite de mine vor arde mocnit dragostea se va aprinde mai tare căldura ei mă va ridica deasupra lumii să văd panorama întreagă miliardele de făpturi ce iubesc viaţa Dumnezeu va găsi loc de odihnă în acest trup slăbit, venit din nimic 66 61 dragostea e pansament pe inimă pune-mi-l să nu mai sângerez să mă vindec de toată tristeţea la vederea chipului tău voi trece prin toate cu bucuria că grija ta mă va învălui mă va scoate din orice disperare şi mă va aşeza în faţa Domnului Care apare oriunde este iubire 67 62 dragostea dă un simţ al orientării nemaivăzut în lumea aceasta în care domneşte confuzia ea face voinţa de dominaţie deşartă pofta o îndreaptă spre Dumnezeu creează timp pentru ca mânia să nu-şi facă loc şi drumurile încurcate ale vieţii le descurcă noi trăim acest vis, această chemare ca pe o continuă minune săvârşită cu noi cum Dumnezeu şi-ar pleca obrazul la pieptul nostru, din adâncul icoanei 68 63 descuie această uşă trece-i pragul înăuntru eşti tu căzut pe gânduri aşază-te alături îmbărbătează-te spune ce ai pe suflet chipul se schimbă ca noaptea spre zi 69 64 am avut frisoane e normal după dializă vă fac un algocalmin numai la asta cedează staţi la marginea patului un pic, până vă reveniţi mulţumesc, totul e bine a venit dragostea mea mă simt ca nou n-am nevoie de cărucior afară plouă ştiu că n-am voie să mă ud o să aştept până se termină viaţa te ia pe nepregătite pentru asta te rogi să te surprindă cu felul ei de a fi să te scoată de pe drumurile-nfundate pe care te-ai rătăcit fără scăpare pe urmele speranţei 70 dă şi ţi se va cere s-o urmezi până-n pânzele albe umflate de o suflare iute nimic din ce iubeşti nu e rupt de credinţa ta adevărata problemă e că te-ai obişnuit cu un anume mod de viaţă schimbă placa poveştile frumoase încep mereu aşa 71 65 dragostea o plăteşti în natură n-o poţi schimba pe nimic altceva ca şi cum toate celelalte lucruri de preţ ar fi doar o podoabă pe care o scoţi şi o pui în sertar, odihnindu-te-apoi ea e la purtător cum sunt ochii, sau chipul cum suntem noi în gândul lui Dumnezeu 72 66 întâmplarea e un joc, învaţă să pierzi e o artă ce zugrăveşte pe Dumnezeu coborât la iad să te tragă de mână să-ţi arate că te iubeşte la nebunie lasă-te în voia Lui, e viu şi dă viaţă noaptea o preface în zi, ziua în noapte mângâierea Lui te recreează tainic copleşeşte pătimirile, deznădejdea capra crapă piatra-n patru aşteptăm ziua plecării ca pe un dar ascuns sub cămaşă pământul se-nvârte cu dragostea noastră risipind-o în fiinţe trezindu-le ca o şoaptă-n ureche suntem noi, care vă iubim pentru că ne iubim 73 67 am o hernie rămasă de la o operaţie mai veche doctorul mi-a spus că trebuie să pună o plasă să-mi reconstruiască peretele abdominal o s-o fac şi pe asta dragostea noastră e o scoică în care se află perla iubirii lui Dumnezeu de aceea putem înainta la nesfârşit în ea ne putem îndrăgosti în fiecare zi nebuneşte 74 68 dragostea creează o perlă în jurul fiecărei patimi care o supără în jurul fiecărei suferinţe cum face scoica în jurul firului de nisip ce intră în ea şi o deranjează aşa patima, suferinţa, firul de nisip chiar dacă nu le poţi zvârli afară rămân îmbrăcate în ceva mai frumos şi nu mai pot să atingă miezul cald al fiinţei 75 69 toate sunt bune curând vom boteza sub cerurile deschise vom celebra iubirea lui Dumnezeu vom dănţui şi vom cânta vom uita de boli şi vom lăuda pronia cerească care ne ţine duhul viu în miezul încercării 76 70 mâine e ziua în care voi fi cu prietenii mei ne vom aminti multe şi vom privi spre viitor cu încredere voi face patruzecişinouă de ani şi dragostea va fi cu mine mă va întreba dacă mi-e bine cum să nu-mi fie dacă sunt cu tine? toate necazurile vor păli toate suferinţele vor face mai intensă culoarea fericirii cu care privirea va restaura lumea 77 71 în ultimele sale zile papu era numai piele şi os i se făcea morfină pentru alinarea durerii a visat raiul o câmpie verde, însorită care în nesfârşitul ei adăpostea flori de o negrăită felurime şi mireasmă şi tot felul de fiinţe ce trăiau bucurii cereşti a putut privi ca prin gaura cheii taina vieţii viitoare ce să mă mai plâng eu de măruntele mele dureri? nevoia de Dumnezeu e prea mare ca să mă împiedic de aceste mici obstacole puse în calea fericirii 78 72 păcat e ceea ce ne desparte de dragoste dacă am şti cât de minunată e dacă am fi răpiţi de acea frumuseţe venită din sânurile dumnezeirii am trece prin ispită ca prin aer, uşor, luând din ea doar înţelegerea răului şi o mare compătimire pentru cei căzuţi ce trezeşte o neîncetată rugăciune o neadormită purtare de grijă pentru lumea aceasta suferindă 79 73 azi este zece iunie fac patruzecişinouă de ani mulţumesc lui Dumnezeu şi prietenilor mei dragostea lor mă ţine în viaţă de acum voi trăi cât va rezista trupul meu venele, plămânii, inima în acest altar voi sluji iubirii durerile mele vor fi ca o frângere a pâinii spre slava Celui de sus care este cu mine şi în mine El trebuie să crească eu să mă micşorez 80 74 îţi mulţumesc că-mi porţi crucea dragostea mea că iei asupra ta neputinţele mele că te osteneşti să salvezi nepreţuitul dar al lui Dumnezeu acest trup smerit de boală chipul tău aplecat deasupra mea cu grijă mi s-a imprimat în inimă ca o icoană îl port în mine peste tot el alină durerile mele hrăneşte nădejdea mea îmi dă bucurie m-ai iubit înainte să ştiu că exişti 81 75 la început mi-a fost frică nu ştiam cine eşti, ce zace în tine ce comoară de dragoste mai de preţ decât lumea întreagă apoi s-a liniştit sufletul meu s-a aprins de o văpaie plăcută acum e plin şi dă pe-afară făcând să răsară în trup o melodie răvăşitoare te iubesc 82 76 aceste poeme sunt un testament pentru tine îţi las dragostea mea să fie cu tine pururi oriunde te vor purta paşii sub cer unde va cânta ciocârlia vor foşni brazii cei înalţi îţi va mângâia fruntea o adiere plăcută crinii-şi vor da mireasma vor sălta iezii verdele va ţâşni din pământ ca un izvor de viaţă pe străzile însufleţite sau pustii vei şti că în tine mai bate o inimă 83 77 cu tine totul e uşor cum aş călca pe un nor sau zidul nu mi-ar opune de-aş trece prin el o rezistenţă anume de-aş clipi s-ar face din noapte zi de-aş sări orizontul s-ar mări de mi-aş aminti aş tot povesti de-aş scruta viitorul aş vedea în cer soborul 84 78 răbdarea măsoară totul cu măsura proniei lui Dumnezeu este un timp al naşterii şi un timp al creşterii un timp al maturităţii şi un timp al culegerii toadelor un timp al micşorării de sine şi un timp al trecerii în hotarul veşniciei pentru orice lucru este un timp în care se împlineşte numai iubirea nu are unul al ei pentru că-şi are sursa dincolo de timp în chipul dumnezeiesc 85 79 când mi-e somn rău nu mai ştiu ce vorbesc merg la baie apoi mă duc să mă culc ieri ne-au adus al doilea fel după trei ore plecaseră aproape toţi invitaţii când ospătarul apare cu n-şpe farfurii rămaşii erau doar patru problemă de comunicare ne înţelegem mult mai bine cu finul nostru chinez azi dimineaţă mi-au pus mască să nu tuşesc pe cateter moşul Nicolae nu ne-a uitat m-a luat la el, la aşezământ 86 80 orice boală e o găurică în zid prin ea poţi să priveşti dincolo minunându-te de fericirea dată e un păun cu ochi străvezii ce-şi desfăşoară coada în zori atenţia se extinde spre infinit cu forţa unui fluviu liniştit ea curge spre orizontul deschis şi face din suferinţă o liră pentru suspinul înăbuşit al lumii 87 81 în viaţă se poate întâmpla orice să fii deschis înseamnă să crezi în chipul dat de Dumnezeu care primeşte toate din mâna Lui multe încercări mi-au domolit patimile m-au învăţat să respect limitele un canon al iubirii le preface în ferestre spre infinit 88 82 boala e o şcoală a vieţii care scoate încet pe Dumnezeu înaintea sufletului spiritul înaintea corpului dragostea o pune înaintea patimilor şi virtuţilor ca să dea chip acestui om care suntem e urgent să-mi fac fistula voi avea două umflături mici pe mână îmi fac curaj în rest, voi învăţa de la bonsai să micşorez nevoia de apă 89 83 de ce nu mai funcţionează deloc rinichiul care era mai bun? aşa se întâmplă la dializă speranţele mele de recuperare s-au redus la zero aş vrea un cearşaf e cam rece de la aerul condiţionat parcă am tuşit mai puţin azi un bătrânel geme în camera vecină la tv e o emisiune despre progresele în cunoaşterea bolii alzheimer ea începe cu mult înainte să se declanşeze simptomele distruge familii întregi unii zic că e la mijloc o vrajă sau un blestem ştiinţific e o mutaţie în lanţul genetic fiecare om are crucea sa şi dragostea are o cruce care e vie şi creşte 90 84 nu mai pot călători în natura sălbatică mă uit la nat geo wild la animalele mici şi mari la felul lor de a privi, aproape uman la suferinţa înveşmântată în tăcere adaptarea în orice condiţii fără a se revolta, fără a cârti fără a deznădăjdui de viaţă şi mă gândesc la istorisirile despre ascultarea lor de sfinţi sora mea spunea că în creaţie natura e copilul orfan de dragostea omului care în paradis îi dădea numele 91 85 dincolo de moarte e un tărâm populat cu prieteni ei mă urmăresc şi spun: nu te teme aici nu-i întristare, nici suspin te vom veghea te vom umbri cu crucile cu pomii vieţii din care mâncăm şi ne aducem aminte de toate cele întâmplate acum şi pururea 92 86 rinichii dau forţa trupului, s-a spus mă voi desăvârşi în slăbiciune voi lua dializa ca pe un canon dat cu iubire de Sus sufletului care iese din sine din obişnuinţe şi preconcepţii prin dăruire să primească pe Dumnezeu şi să revină curăţit din această unire la viaţa de zi cu zi frumuseţea micilor gesturi şi detalii va copleşi marile încercări aşa cum o rază divină risipeşte întunericul 93 87 dragostea îmi dă sirop de tuse şi păstură sunt pierdut în spaţiu am foarte mare dorinţă de a mă schimba azi te uitai la mine ca la un copil ţi-e milă când vezi prin ce urmează să trec doctorul mi-a cercetat venele să găsească locul potrivit pentru fistulă m-a întrebat dacă ştiu ce înseamnă aseară a plouat cu găleata am adormit uşor 94 88 veniţi la şapte şi jumătate cu trimitere de la medicul de familie pentru chirurgie vasculară o să vă punem fistula să vă radeţi pe braţul stâng vă vom interna păşesc pe un drum fără întoarcere nu-i bai iubirea mea cu care aş merge până la marginile pământului şi dincolo de ele e cu mine Trupul lui Hristos s-a alipit de sufletul şi corpul meu crucea creşte în mine ca o sămânţă de muştar 95 89 toată lumea mă plânge că mă plictisesc la dializă abia am timp să-mi fac canonul întreg să scriu o poezioară-două nici nu simt când trece timpul mă gândesc la viaţa mea şi la a semenilor greu încercaţi nimeni nu e scutit de suferinţă dar când simţi duhul lui Dumnezeu în nări merită să te bucuri nu te teme 96 90 supravieţuitorii vor să-şi ajute semenii sunt unul dintre ei acum şase ani m-am operat de cancer la colon am trecut razant pe lângă moarte la fel şi acum, când aveam hemoglobina trei abia mai puteam respira după câţiva paşi îmi obosea inima dragostea m-a salvat ca un înger trimis de Dumnezeu să alunge moartea aplecată deasupra mea să mă înghită de aceea păzesc zilnic o candelă aprinsă în inimă spre aducere-aminte şi mulţumire că am fost pierdut şi iarăşi aflat când ajungi atât de aproape de sfârşit totul în viaţă pare mai dens mai viu mai frumos 97 91 azi medicul care mi-a făcut fistula a vorbit cu mine despre toate operaţia a fost o baie de umanitate încât am putut să zâmbesc, chiar să râd în timp ce simţeam mâna lui sigură abia aştept să văd expoziţia sa de fotografii pe cord deschis am simţit plăcerea de a comunica de a înţelege, împărtăşi şi a face conexiuni între lucruri disparate, aparent fără legătură cât de important este ca pe lângă o excelenţă individuală în profesie să faci şcoală să te bucuri de creşterea ucenicilor am discutat şi de topologie şi însemnătatea ei pentru chirurgie de frumuseţea arhitecturii în italia cercetările în zona rinichiului artificial câte şi mai câte în timp ce pe hol dragostea mea se gândea la mine ca o icoană ce plânge 98 92 sunt croitor şi îmi cârpesc trupul odată cu sufletul fiecare împunsătură e un bun prilej de a mă trezi de a scoate la înaintare conştiinţa născută din dragoste azi am simţit rugăciunile prietenilor ca pe o linişte ce săpa în durere tuneluri 99 93 fratele meu strigă după mine vocea lui e o durere surdă pe care adesea n-o înţeleg şi încerc s-o fac să dispară el tace o vreme, apoi iarăşi ţipă chemându-mă să-l ajut să-l scot din groaza întoarcerii în pulbere şi ţărână azi am auzit clar glasul lui şi i-am răspuns cu o rugăciune l-am învăluit în ea ca într-o haină de nuntă i-am spus că nu ne vom despărţi decât pentru scurtă vreme voi fi cu el pururea şi Dumnezeu îl va striga când lumea îl va uita 100 94 suferinţa e un curcubeu dublu în picătura de lacrimă lumina se refractă de două ori am depăşit o barieră orizontul e o pasăre cu aripe întinse, gata de zbor învăţ să ascult voia lui Dumnezeu e un freamăt la care mă gândesc ori de câte ori îmi palpez fistula 101 95 am scos firele dragostea mea doarme mama are telefonul descărcat privesc spre viitor cu încredere o nesfârşită mulţime de celule celebrează viaţa toate aşteaptă şi suspină după chipul pe care doar Dumnezeu îl ştie şi-l arată pe oglinda calmă a inimii 102 96 ia nişte propolis, nu foarte mult că se topeşte greu azi am venit de la spital cu taxiul am ajuns înainte să-nceapă ploaia poimâine fac analize am mai slăbit un kil dragostea mea pregăteşte prânzul mi-e foame Dumnezeu stă cu noi la masă semnul cuielor îmi înfloreşte pe mână 103 97 adam înseamnă pământ eva, viaţă cu adevărat dragostea mă face să germinez lucrurile rele apar aşa cum sunt ele sărace de fiinţă icoanele se-arată vino şi vezi Dumnezeu ne face strălucitoare inelele trecem prin viaţă ca printr-un război ce nu ne atinge dacă mâna nu doare prea tare nu-i musai să ucizi durerea ea dă contur voii te aşază în tine ca o păpuşă în alta fericiţi cei ce n-au văzut moartea înaintea lor şi n-au privit înapoi 104 98 ce bune sunt rodiile astea fructul dragostei mâna s-a mai dezumflat dă-mi-o pe-a ta s-o strâng puţin am scos pansamentul de la gât nu ţi-e somn? nu zilele astea am prins mare drag să mulţumesc celor ce s-au gândit la mine e o liturghie în mic dragostea face pui sub geam pomii îşi leagănă vârfurile pentru cărţi vara e un sezon mort mi-a spus un librar 105 99 nu dau voie gândurilor să-mi ocupe mintea o vreau aerisită să se poată mişca în voie să se poată extinde spre infinit să fie un covor zburător pentru dragostea care mă colindă pentru duhul care vine de niciunde şi pleacă spre nicăieri 106 100 e frumos, e limpede acest gând răzleţ de care stă prinsă o lume gri, mută frântă de oboseală cu mine în poală stai aproape şi spune dragostea mea, numele ce ne-a unit într-un trup ca să-l tot ascult fără să mă satur fără să-ţi mai risipesc chipul în nisipuri mişcătoare 107 101 nu mai e timp a fost vândut pe nimica trecem pe lângă viaţă ca un mărfar obosit vederea e un ciur găurit nu ţinem minte nimic când suntem puşi să povestim amuţim dragostea ne pândeşte ne-ntoarcem faţa ne spălăm ochii păşim în lumea nouă fără să privim în urmă 108 102 sunt o sugativă pentru poveştile altora viaţa se umple de foşnete ca un ţinut populat în care dragostea aduce ploaia am ajuns la ţărmul speranţei privesc valurile ce se sparg şi pasărea fericirii zburând peste ele nu ştiu cine sunt semăn nevăzutul în toate Dumnezeu e mai aproape ca aerul pe care-l respir lumea e un second hand în care stă agăţat viitorul nepurtat 109 103 m-am trezit năuc cerul intra pe fereastră cu soarele-n palme mi-a spus că nu doarme că stă lângă mine o viaţă şi-o moarte că-mi spală visele uitate în şapte ape, că sângele meu e plecat hai-hui în dimineaţa asta fără soare din ţara nimănui 110 104 te iubesc de nu mă văd sunt omul invizibil merg cu salvarea prin oraşul mare şi mă rog pentru fiecare văd pe geam cum apare lumea mereu veche, mereu nouă stropită cu rouă 111 105 această cascadă moleculară poate fi tămăduită prin muzică vezi câte stele apar când ne ţinem de suflet? pe urmele noastre animalele pământului suspină cu ochii spre cer învaţă-mă să te găsesc îţi topesc frământarea te deschid pe dinlăuntru ca pe o lăută sunetul tandru ce înmoaie inima-n rugă Dumnezeu ne-a scris citeşte-mă 112 106 am rămas surprinşi de ce putem face când iubim viaţa asta e scindată o luăm uşor o punem în leagăn intrăm în camera comorii plătim preţul viselor cu speranţa adunată în ani în care suferinţa ne-a lovit din toate părţile nopţile albe au trecut pe deasupra împinse de suflarea lui Dumnezeu nimicul se ţine după noi are amprenta dragostei ce ne-a făcut siamezi 113 107 am dat greş am ţinut pumnii strânşi şi ne-am rugat faţă în faţă, într-un tărâm fermecat în care singura forţă gravitaţională e dragostea asta ferfeniţită trecută prin toate războaiele lumii am făcut echipă la timp suntem generaţia de sacrificiu a unei animaţii ce suprapune umbra şi visul mersi că exişti timpul a trecut ca un fulger prin noi lăsând o arsură o gaură neagră în care scotocim după obiecte pierdute şi ne iubim departe de orice privire cu Dumnezeu în braţe 114 108 toate lucrurile astea neregulate pot crea ceva unic când sunt combinate cu pasiune sunt un text indescifrabil dus de ape, purtat de vânt salvat de o frumuseţe străină ce-acoperă umerii nopţilor reci fiecare casă are nevoie de un câine lângă malul surpat liniştea e o operaţie noninvazivă care leagă timpul de spaţiu nu doare o luăm de la început 115 109 descarcă-mi de tristeţe de furie, gândul lumea s-a plictisit de mine sângele e o busolă ce-arată spre un chip răvăşit de ce te acoperi? de ce te îndepărtezi? nu vreau să mă vezi aşa ar însemna mult să-ţi arăt acest vis speranţa asta palidă ce mă-nţeapă ca o privire întredeschisă mi-e dor de oameni de libertatea lor incertă ce mă face dependent de iubire 116 110 viaţa are un as în mânecă n-o poţi păcăli pe autostrada sângelui sunt o maşină de curse tac şi fac culorile sunt puternice în vis te gândeai la ceva instantaneu apărea chiar din trecut să fi fost sufletul are acces la toate în camera sa infinită cu nenumărate uşiţe ce frumos străluceşte lumea când ştii unde vei merge 117 111 caut un cadou stelar pentru tine şemineul cu gura rotundă îmi şopteşte să-mi ascult inima, să te chem în lumina asta filtrată când afară e zăpadă dar nu sunt nori pe cer glasul tău sapă ascunzători dă drumul la geam să treacă prin noi ziua ca o stea căzătoare ce face să răsară dorinţa 118 112 dragostea nu-i pierdere de vreme e calea cea mai scurtă spre suflet timpul se varsă în inimă muncim din greu repetăm foarte mult facem ce ştim o treabă bună vreau să văd ziua asta minunată cum duce cu ea gândurile salut am emoţii mi-am împlinit visul pasiunea mă motivează până în vârful urechilor 119 113 această pasăre călătoare e mică şi uşoară călătoreşte mult schimbă unghiul focalizează poza asta cere ajutor ai grijă de tine nu ştii cum va fi nu e un subiect banal vreau să ştiu ce gândeşti şi mai mult decât atât pierdut am fost şi m-ai aflat 120 114 foloseşte mintea coboară treptele spre cerul mic în care-mi ţin chipul pe unde umbli? uşor, uşor aluatul a crescut nu pot să-l frământ singur am nevoie de dragostea mea să frământe cu mâinile ei inima asta zdrobită 121 115 Doamne Iisuse schimbă la faţă dragostea mea ce înoată-n lumină şi nu dă de ţărm cu faţa la pământ cad sunt coliba Ta rămâi viaţa se strânge de pretutindeni tot ce se vede aici e un singur copac rădăcinile lui sunt podul pe care păşim mă-nţeapă albinele clipa se zbate pe limbă lumea ne lasă singuri cu cerul ce pot să fac să alin suferinţa difuză a miilor de ani ce bat la uşă? Doamne Iisuse spune-mi ceva în ziua toridă în care iau foc pădurile florile-şi sting durerea pe umărul Tău felinele mari mişună mama surdă m-aşteaptă să-i sărut mâinile nu mai pot vorbi cu ea, suflete arată-te 122 dă-i sunetul ce vine din tine să mă fac auzit să sparg zidul ce ne desparte fă, Doamne, iubirea casă în care ţinem lumina aprinsă să-Ţi cântăm despre moarte să ne cânţi despre Viaţă 123 116 tremur ca o frunză îmi resuscitez viaţa paloarea ei mă surprinde vreau să fac ceva cu ea sau mai bine s-o las lângă mine, întinsă cât e de lungă să-şi revină să-mi amintesc totul într-o altă lumină căzută pe faţa-i uşor înălţată 124 117 vreau privelişte vezi cum cade umbra? chiar şi aceste obiecte mici pot provoca haos vsh-ul e mare arta e doar o simulare a unei frumuseţi copleşitoare din care gustăm cu înghiţituri mici are gustul unei rugăciuni ce vine de dincolo de noi şi ne ia cu sine în trena ei pâlpâie dorinţa secretă a lumii ia-mă cu tine, dragoste în ochii tăi îmi fac cuib 125 118 dacă sunt dispus să fac mici schimbări o să fie bine fiecare pas e o provocare de sus văd întregul golf cineva schiază pe apă îmi place să simt vântul ce netezeşte pietrele ca să nu-mi uit anii scriu la o bătaie de aripă viaţa mă-ncearcă dacă-s adevărat sau fals cu dinţii ei mici şi albi împarte-o cu mine, dragostea mea sunt multe drumuri de bătut răscrucea asta creşte din mine ca mâinile-ntinse spre cer 126 119 să fim sinceri rezist / nu rezist e mai greu decât pare mai uşor ca un fulg cuvântul ăsta vede prin mine face roata, şpagatul îmi surâde necondiţionat, ca aerul peisajul mă fură mă duce cu el apasă pe ţâmburuş sună aiurea cea mai frumoasă rugăciune e sub cerurile deschise facă-se voia Ta atât de simplu ca o regăsire de sine pe malul apei ce duce departe neliniştea 127 ascult zvonul de fericire şi mă rog să fie adevărat ca apariţia ta în miezul tristeţii din care muşcam ai fost mai iute ca moartea ce-mi rodea coasta sunt aici fragil visând la suflarea ce mi-a dat chip toate aceste accidente sunt trecătoare îmi creşte inima sângele meu se plimbă pe bulevarde-nsorite de mână cu îngerul alb am căzut şi m-am ridicat şi iată viaţa era o păpădie risipită pe jumătate abia începe, mi-ai spus sărumâna 128 120 e fascinant în exterior / în interior lumea-i o haină cu două feţe cu morminte grozave în care cerul se-ngroapă până la brâu te văd cu ochiul liber de vânzoleala asta o iau de la zero prind viteză de necrezut! 129 121 cum e viaţa aici? ce poţi să faci? e sărbătoare în colţul ăsta romantic fantastic! totul se mişcă lucrurile au un magnet la sân celulele roşii-s un popor mic în mijlocul lor străluceşte un foc dă-mi un semn de viaţă e întuneric afară caut o bursă pentru atmosfera aparte în care s-a oprit timpul 130 122 ia-o mai uşor bucură-te de clipă de prezenţa lui Dumnezeu Cel vechi de zile veşnic tânăr gata să te scoată din orice belea suflând peste masa ta trăgându-ţi la mal corăbiile spune şi tu privind peste ape e criză? s-au aprins câlţii cu care căptuşim anotimpul, castelul? mă ridic în capul oaselor ca un pământ tras de păr în balonul cu aer muşcat de timp totul e special dorul meu neînvins ţine spaţiul în cămaşă eşti aici, dragostea mea sub nasturii ăştia roşii ce se-nchid, se deschid ca o umbrelă nesigură de vremea probabilă 131 123 stăm la umbra apocalipsei personale în zona albastră lucrăm împreună la viaţă avem pentru ce să trăim fără cătuşe de stres în centrul lumii uzura asta nu se repară suntem aici să ajutăm dezlegăm ghicitori trebăluim în grădină ne bem ceaiul pictând cu sânge şi duh nu îmbătrânesc câtă vreme iubesc 132 124 fac parte din lume, din junglă începe o nouă zi o luptă fără arme suntem o familie, nu adversari timpul se uită hoţeşte mai facem o tură mai dăm o raită e vraişte pe-aici / pe dincolo cântă un graur solo sunt un pocal îmi văd dragostea ca pe un ţărm încălecat de un val 133 125 iaca stau universul trece prin mine pâş-pâş printr-un culoar ce duce cu el lumina suspinului rugăciunea-i o nebunie frumoasă mă coase de cer dragostea mă rupe-n două o parte veche, una nouă intru în horă în jurul unei imagini fără sfârşit chipul meu s-a lipit de ea de fereastra tăiată în palmă 134 126 cred din adâncul inimii că putem face ceva munca noastră contează orhideea asta creşte foarte uşor experienţa reală nu poate fi surprinsă în poze ieri în parc am gustat o bucăţică de rai am trecut prin iarba înaltă ne-am odihnit pe o bancă timpul s-a salvat aş fi vrut să-l opresc a zis că se-ntoarce 135 127 port puterea vântului îmi recapăt speranţa vine vremea să mă trezesc să nu mai fiu egoist calea mea trece prin tine poţi să vii şi să vezi nu se termină 136 128 lumea asta trebuie ajutată roagă-te să-şi cunoască viaţa ce vine spre ea de dincolo de moarte s-o scoată din şanţ să apropie de foc mâinile tremurânde să scoată la lumină omul închis în noi e teafăr 137 129 viaţa e dificilă dar e-n regulă aş vrea s-o cunosc vino aici! îţi mulţumesc, dragostea mea eşti bine? ăsta e începutul cu care vom trece peste toate e un vis devenit realitate mă simt binecuvântat Doamne, vreau să văd să rup şirul acestor nebunii 138 130 totul vine din spate în faţă te poţi răsuci merită toate eforturile capătul ăsta de viaţă de care tragi cu dinţii să-l înfăşori în jurul lumii ţine ritmul nu prea ştiu ce urmează să fac dar sunt încântat învăţ repede curăţ interiorul lumina asta îl umple încet, delicat nu e rău deloc aşa e la noi 139 131 de ce plângi? viaţa e în grija lui Dumnezeu El o ia şi o duce de mână unde răsăritul şi-apusul se-ating revărsându-se din paharul plin al lumii ah, iubirea ne aşază pe cap o flacără mică şi începem să vorbim despre cele întâmplate în toate limbile pământului suntem la distanţă de un gest de viitorul posibil în ochi pluteşte spaţiul cu toate fiinţele luate de un potop fericit roagă-te, sângele meu frumuseţea te duce, te-ntoarce unde nimeni n-a pătruns pune-ţi o dorinţă fără mânie şi poftă vezi, orbule auzi, surdule şchiopule, umblă fie ţie după credinţa ta 140 132 moartea e o deschizătură prin care trece îngerul acesta zvelt ca o fisă lăsându-ţi surprizele din tonomat eşti palid poemele şi-au luat zborul nu-ţi mai aud vocea mustul curge din teasc eşti viu e uimitor te poţi uita la tine fără oglindă ţi-e un pic milă de universul plat plin de grija faţă de ziua de mâine 141 133 forme diferite doi elefanţi cu trompele legate un câine supărat sună alarma viaţa e pentru toate buzunarele se fură timp clipa asta e fumată cum merge? stă pe loc aruncându-şi privirea înapoi, înainte déjà vu doar-doar găseşte ceva ascuns în noi de la Facere premiul râvnit de toate membrele ce se mişcă prin aer făcând semne indescifrabile sapă, frate e ziua ta şi a lumii iubeşte-ţi vrămaşii frumuseţea vine de unde nu bănuieşti iubirea se risipeşte ca razele 142 134 alergăm spre un loc pe care încă nu-l vedem mă laşi în urmă iubita mea cu picioare lungi abia te mai văd te lepezi de mine aşa de uşor cum ai păşi pe-un curent de ape ce te duce spre zare ţin în mână o floare mirosul ei tare te-ajunge din urmă te-ntorci şi-mi faci semn să grăbesc pasul de zâmbetul tău mă agăţ ca de-o rază ce mă ia cu ea şi m-aduce lângă tine mi-e bine în noaptea pudrată cu stele aşa ne pierdem de lume lumea de noi amândoi răpiţi spre locul neştiut ce apare când urma dispare 143 135 creierul meu e o orgă de lumini plouă cu vise şi n-am umbrelă sunt ud până la piele mă adăpostesc sub un gând ieşit în afară sub steaua polară mă hrănesc păsări exotice trăiesc prin mila Domnului am o veste de-mpărţit suntem vii cât iubim tristeţea-şi găseşte un rost ca o zi de post înainte de sărbătoare ca o depărtare topită de o dragoste mare 144 136 sunt pe o insulă fantastică cu animale ce se uită în ochii mei ca la oglinda unei ape cine bea nu mai moare nu poţi înţelege nu-ţi poţi imagina chipul ascuns în privire ce ne face artişti ai bucuriei că exişti dac-am iubi mai mult ne-ar recunoaşte orice străin ca pe un frate răsărit din senin pe cale 145 137 e greu să faci faţă nu te amesteca cu mizeria asta ce inundă încet lumea oamenii nu ştiu ce fac se trezesc pradă fricii scrâşnind din dinţi aşteaptă tăcuţi noaptea un gest frumos te salvează porţi în piept un altar deschide-l 146 138 mă cheamă mă cheamă prin aceste necazuri îngerul mă ridic şi alerg peste mări şi ţări totul se linişteşte în jur înaintea unei suflări ce aşază la locul lor toate pe umeri îmi creşte o floare de piatră durerea care mă locuieşte nu e a mea se încălzeşte la gura focului adoarme spune-mi, dragostea mea pentru cine bat clopotele? 147 139 m-am rătăcit? vorbeşte cu mine cuvintele tale mă umplu de viaţă suflarea lor mişcă pământul fac valuri mă bucur să fiu din nou aici aud cum pulsează la pieptul tău universul povestea asta pneumatică ne duce cu ea e grozav mulţumesc, dragoste să mergem 148 140 ne lăsăm aşteptaţi de viaţă exact ca acest lift care nu mai vine şi când în sfârşit apare sare etajul ia-l de unde nu-i lasă furia pe apa sâmbetei respiră clipa ce te răpeşte la ea ne întoarcem când câştigăm sau pierdem ceva important 149 141 teama de a nu fi descoperiţi e fascinantă ea a creat labirintul în care ne pierdem cu sentimentul că ieşirea e în noi hai încoace trebuie să încerci cocktailul dulce-amar gura se bucură şi mai vrea e o zi obişnuită înecată-n lumină 150 142 cine ştie când ne vom întoarce? rămas-bun pământul e rotund în el e o semantică cine ştie să simtă, simte tot ce se face cu pasiune e uşor nu poţi sta în adormire mişcă piciorul imaginar vena nu merge drept are povestea ei spusă pe ocolite răvaşele ei ingredientele fine ale fericirii stenoza e o problemă cu grad sporit de dificultate lasă-mă să ghicesc ai văzut cerul desfăcându-se ca un cort 151 143 numele tău e minunat dragoste nu mă mai satur să-l chem e sămânţa mea de muştar darul ce nu se sfârşeşte porumbelul intrat pe gură când suflă vântul aruncând pe creştet o flacără ce luminează întunericul dinlăuntru, dinafară şi face din cădere o scară 152 144 hai să vedem de sânge ai grijă să nu te tai în ciobul ăsta de amintire ar trebui să fie simplu catapultează-te peste gropile proaspăt săpate bea paharul în care spumegă viaţa trăieşte pentru copilul din umbră ce-şi caută tatăl de ce te poticneşti? e important să observi cum se culcă la piept clipa 153 145 tăria mea este dragostea cu intrări şi ieşiri multe ea mă ţine să nu cad în mine în goana după comoara ascunsă am nevoie de sănătate voi fi spontan în ploaia scurtă de vară ce linişteşte cerul sfântul te iubeşte bucură-te îţi numără paşii îţi mătură calea fără să ştii lucrează la suferinţă ca la o vioară pe care ţi-o va da când vei învăţa să cânţi fără mâini doar dragostea ştie şi te unge cu mir Îl simţi în ea pe Dumnezeu şi o chemi să te-atingă să alunge noaptea cu ochi de tăciune 154 146 sunt un pic nebun după tine dragoste viaţa mea te urmează ca o rază ştiu că ţi-e greu cad stelele cerul ni se ia Dumnezeu ţine uşa spre rai deschisă stă în prag şi ne priveşte aşa frumos că ne ridicăm de pe jos şi vedem lumea altfel gătită de sărbătoare bulucită la intrare 155 147 stau pe linia vieţii la capăt e o zi noroasă cu soarele înfundat în coasta cerului strada asta creşte din carne Dumnezeu se plimbă prin saloane stă la marginea patului ne ţine de urât suflă peste noi şi boala schimbă macazul lucrurile mi-au rămas mari şi lumea-i pictată pe un bob de orez ieri am mâncat jujube mi-am pus o dorinţă am ascuns-o ca pe un răvaş pentru dragostea ce mă cotrobăie 156 148 uneori vorbim mai mult alteori mai puţin nu sunt o victimă am o viaţă frumoasă trăiesc în castelul rugăciunii viitorul îmi scânceşte în braţe îl legăn până adoarme mi-e dor de văzute şi nevăzute de simţământul că totul e posibil când Dumnezeu trece prin mine şi eu prin El până văd toate deodată într-o lumină ce mi se răsfrânge pe chip să nu se piardă făptura Ta, Doamne Viaţa vine peste mine şi nu încape îmi ţine pumnii să crească bucuria şi durerea ce-mi lărgesc inima 157 149 mi se spune să mă rog ca să mă fac bine să-mi folosesc credinţa eu într-adevăr doresc să mă bucur de sănătate cred în Dumnezeu că la El toate sunt cu putinţă şi că voia Lui e ca tot ceea ce poate fi mai bun să se-ntâmple tocmai de aceea rugăciunea mea este: Facă-se voia Ta! Facă-se voia Ta, Doamne, să împărăţească în mine dragostea mai mult nici nu poate fi 158 150 boala mă curbează dar eu stau drept, dragostea mea pentru tine ţin flacăra aprinsă în rafale de vânt m-ai primit în azilul tău şi mă îngrijeşti mai am x ani de trăit necunoscuta asta incalculabilă e o nepreţuită neştiinţă ce mă atrage cu frumuseţea-i învăluită Dumnezeu mă aruncă spre tine prinde-mă 159 151 paşte inima mea rumegă bine visul ce ne-o ia înainte să gătească loc fericirii spitalul se umple de o mireasmă necunoscută plânsul amuţeşte suntem vii, dragoste acum şi pururea îmblânzim haosul cu o rugăciune născută de lumină pe buze deznădejdea bate la poarta inimii mila lui Dumnezeu deschide şi iubirea noastră se revarsă dincolo de sine 160 152 lasă-mă să te las iubirii nu-ţi fie teamă se deschid cerurile şi pământul pe care păşim se înalţă ca un cucui pe un creştet lovit de fericire nu mă încrunt nu zâmbesc forţat sunt ochi şi urechi la această poveste ieşită ca o răşină din pomul viselor ai fost aleasă să ţii lumina aprinsă să porţi pantofi roşii să calci peste moarte fără să te afunzi 161 153 aici pun punct micilor mele însemnări despre aceste întâmplări ale fiinţei care m-au marcat împrietenindu-mă cu viaţa aşa cum e ea 162 Referinţe critice Despre Florin, cu invidie şi bucurie Mai întâi trebuie că a fost un băiat curios, însetat de cunoaştere, un băiat foarte-foarte frumos şi deştept, nu l-am cunoscut la vârsta aceea, a copilăriei şi adolescenţei, dar sunt sigur că avea, ca învăţăcel, sclipiri de geniu Şi resimţea, pot să jur, o chemare de sus, neclătinată în timp Când l-am întâlnit, în urmă nu cu mulţi ani, Florin Caragiu era de-acum numele unui tânăr cărturar, da, cărturar în toată puterea cuvântului, care trecuse aprofundat, cu patalamale grămădite sau nu, prin Matematici, Filosofie, Filologie, Teologie, aceasta din urmă mai cu seamă din îndelungate stagii mânăstireşti la Frăsinei lângă un duhovnic vestit, părintele Ghelasie, ale cărui scrieri, după moartea monahului, neofitul Florin s-a angajat să le publice Le-a publicat, parte dintre acestea, în condiţii de mare rafinament tipografic, întocmai ca şi revista-carte SINAPSA, şi aceasta o splendoare în sine, prin conţinut şi înfăţişare În regimul splendorii scria şi poezie În regimul splendorii a scris/publicat volume de traduceri şi eseu Tot ce a înfăptuit până în clipa de faţă, când împlineşte, tocmai 163 a împlinit, 49 de ani, a înfăptuit conform credinţei sale în regimul splendorii Ce înseamnă splendoare în poezie, e greu de spus Stare extatică? Uite, c-am spus! Cum induci, cărturar pur-sânge fiind, starea extatică în act, ca poezia ta să fie vibraţie, trăire vie, nu vană făcătură livrescă? Păi, scriind cu sânge Cu viaţa din tine Bine, dar asta o fac destui „primitivi” Mai trebuie să fie ceva, un ingredient care asigură diferenţa Acest ceva, la Florin Caragiu, este vasta cultură patristică – şi răsăriteană, şi apuseană – însuşită prin lecturi şi practică liturgică în duh şi adevăr, până la ultima fibră a minţii şi sufletului său Până la curăţirea sângelui, cu care scrii, şi viezi, prin dragoste Da, ca reţeta splendorii în poezie să fie completă este nevoie, musai, de iubire De iubirea pleonastică a lui Dumnezeu, care este, El Însuşi, Iubire, cum ne arată Evanghelia lui Ioan Iubire, una, în cazul poetului nostru, cu dragostea „iubitei mele soţii, Diana” Şi aşa am ajuns la răvăşitorul jurnal liric, scris pe pat de spital, pe care l-am citit înghiţindu-mi întruna nodurile din gât Şi lacrimile, poftim Fiindcă, arză-o-ar focul, ar spune Arghezi, splen- doarea nu se complineşte ontologic/spiritual/estetic, de la Iov încoace, decât prin chin şi suferinţă E, vai nouă, semnul celor aleşi Catharsis!, exclamă grecul din mine, şi mai mult decât catharsis 164 Iov!, zice evreul din sângele meu creştinat, pe urmele uimitorului eseu al lui Mircea Ciobanu, dacă vă aduceţi cumva aminte Florin, la 49 de ani, după ce bătuse un cancer la colon cu şase ani în urmă, tocmai îşi pierde funcţia rinichilor şi trece pe dializă Diana e cu el, împărtăşindu-şi totul, şi Florin se scaldă în iubire, adică în prezenţa lui Dumnezeu prin femeia sa Sângele-i e curat Scrie cu sângele său curat 153 de secvenţe poetice Numerotate Am spus jurnal, voi spune epopee Cântarea cân- tărilor şi Cartea lui Iov, cumva contopite Daniel Turcea şi Ion Zubaşcu „ştiu/ voi muri/ dar câtă splendoare!”, a exultat primul „am plâns după mine ca după un om mort/ până am terminat absolut tot/ ce-am avut de plâns”, a notat al doilea Florin Caragiu, în încercarea-limită prin care trece, descrie în o sută cincizeci şi trei de figuri poematice (număr pomenit în Evanghelia după Ioan, legat de pescuirea minunată) taman imposibilul: splendoarea pe care o experiase Daniel Turcea Plânsul lui Ion Zubaşcu este, în cazul său, o să vedeţi, dulce amintire Iar faţă de Iov, Florin al nostru este, în metanoia sa, mult-mult privilegiat Să ne amintim că biblicul personaj avea o soţie care, biata de ea, ajunsă la capătul puterilor, îl îndeamnă pe Iov, textual, să-L blesteme pe Dumnezeu şi să moară Pe când Diana lui Florin, ea însăşi nu fitecine: poetă autentică!, îi însuflă jumătăţii sale suferinde o adevărată doxologie! Or, a aduce laudă lui Dumnezeu, în 165 necazuri fiind, este semn sigur că Duhul lui Dumnezeu străluceşte în tine, scrie undeva Părintele Arsenie Boca Chiar aşa, citind Sânge curat am avut sentimentul ameţitor, de fapt tonic, că şi poetul şi iubita sa trăiesc de pe-acum aici şi în altă lume, a lor, nu alta decât cereasca Împărăţie Şi trăiesc nu oricum: strălucind! În cele mai intense secvenţe ale jurnalului, vreau să zic Aşa că, la urmă, după aproximările de mai sus, pentru care îmi cer fireşte iertare, mi-am înghiţit nu doar nodurile din gât şi grămada de lacrimi, dar, mai ales, cuvintele Neputin- cioase, cum vă daţi seama Căci, la urma urmei, ce putem spune noi citind unele ca acestea, decât că sunt o inspirată, minunată poezie despre „viaţa aşa cum e ea”? aici pun punct micilor mele însemnări despre aceste întâmplări ale fiinţei care m-au marcat împrietenindu-mă cu viaţa aşa cum e ea Acesta e jurnalul lui Florin Caragiu: o definiţie a splendorii Care sună, curat, aşa: „viaţa aşa cum e ea” Trebuie crezut/citit fiindcă poetul acesta ştie ca nimeni altul ce spune Marian Drăghici 166 * Acest volum este, în esenţa sa, o poezie a inimii, pe măsura rugăciunii inimii, pe care Florin Caragiu o întipăreşte în tot ceea ce scrie Anumite versuri trimit, fără a cantona prea mult în zona (auto)biografică, la contextul care a generat cartea: o internare la spitalul de urgenţă, urmată de intrarea în programul de dializă şi un şir de „scrisori” adresate femeii iubite sau poate lui Dumnezeu Dar dezastrul personal conduce nu spre o viziune neagră şi contorsionată asupra lumii („atinge-mă, dragostea mea/ să simt că durerea mea are un rost/ opreşte săgeata aceasta în zbor/ ierusalimul se luminează” sau şi mai cuprinzător „îmi este sufletul atins de dragoste/ şi pentru bolnavii acestui spital mă rog/ s-o cunoască şi să fie liberi/ de tristeţe, de durere şi de frică/ pentru că Hristos este în mijlocul nostru/ şi tot răul e neputincios/ câtă vreme iubirea domneşte”), ci spre ideea că, prin probe precum aceasta, bolnavul se înalţă, iar suferinţa i se sublimează, transformându-se în iluminare: „în aceste convulsii am regăsit frumuseţea/ orfană, nevrută/ ea ne apropie-ncet şi ne ridică la cer/ lăsându-ne-apoi într-un loc neştiut al uimirii ” În poezia de acum a lui Florin Caragiu, vidul nu există, pentru că preaplinul îl face de neconceput Şi poate că aceasta e definiţia potrivită pentru toată opera lui Ioan Es Pop 167 Tiparul executat la S C LUMINA TIPO S R L str Luigi Galvani nr 20 bis, sect 2, Bucureşti tel /fax: 021 211 32 60; tel : 0742 040 451 e-mail: office@luminatipo com www luminatipo com 168 